Nejde o žiadny chronický problém, ktorý by sa týkal televízorov Samsung, dôvodov, prečo obraz televízora nejde, môže byť veľmi veľa. Na základe používateľských fór sa zvykol vyskytovať problém, kedy obraz zmizol, no zvuk televízora šiel, rovnako aj prepínanie kanálov. Ideálnym riešením je odborná diagnostika televízora. Bez ohľadu na to, či ide o televízory Samsung, LG, Sony alebo Philips. Problémom môže byť pripojovací kábel, poškodený vstup alebo chybná T-Con doska, ktorú je možné v servise vymeniť. Pokiaľ je televízor v záruke, nezasahujte doň a využite dobu záruky na reklamáciu. Na spotrebnú elektroniku platí zo zákona záruka minimálne 2 roky, záruku je možné predĺžiť aj u samotného predajcu. Nemožno niekedy vylúčiť aj to, že ide o chybný model. V takom prípade sa kúpe nového televízora nevyhnete, ak ten váš nie je v záruke.\r